section_heading: Entropija sustava
paragraph_text: Ako je sustav izoliran, njegova se entropija neće mijenjati kada se odvija reverzibilni proces, dok će rasti ako se odvija ireverzibilan (nepovratljiv) proces. Ireverzibilnost procesa mjeri se entropijom. Najveću entropiju imaju plinovi a najmanju kristali. Prema tome, entropija se može smatrati mjerom za nered u nekom sustavu. Pri apsolutnoj nuli u savršenom kristalu entropija je jednaka nuli.Generalić, Eni. "Entropija." Englesko-hrvatski kemijski rječnik & glosar. 23 Feb. 2017. KTF-Split. 8 Mar. 2017.